Tanfelügyelet eredmények pedagógus

2022.

Területek értékelése

1. Pedagógiai módszertani felkészültség

|  |  |
| --- | --- |
| * Biztos módszertani tudás és a nevelési, tanítási módszerek, eszközök tudatos alkalmazása. | Fejleszthető |
| * Tantárgyi kapcsolódások tudatos alkalmazása; szakszerű fogalomhasználat és az oktató-nevelő   munka során alkalmazható információforrások ismerete és kritikus használata. | Megfelelő |

Kiemelkedő tevékenységek

* A vezetői interjú és az önértékelés szerint is a tanárnő erőssége a precíz adminisztrációs munka, (pl. kiváló érettségi jegyző) és az osztályfőnöki adminisztrációs feladatok pontos elvégzése is jó példa erre. Az intézményi delegált meglátása szerint szaktárgyi felkészültsége inkább az informatika területén erősebb a matematikával szemben.

Fejleszthető tevékenységek

* Szakmai kapcsolatok fejlesztése illetve más intézmények tanáraival folytatott véleménycsere vagy továbbképzés során újabb szervezési módszerek, újabb szakirodalom megismerése tovább erősíthetné szakmai kompetenciáját. Fejleszthető terület az iskolaspecifikus, sportot érintő tematika megjelenítés a tananyagban (például: sporttörténeti és sporteredményeket tartalmazó adatok használata), ezzel a tanulók érdeklődésének felkeltése. Fejleszthető terület a határozott órai jelenlét és feladatkiosztás.

2. Pedagógiai folyamatok, tevékenységek tervezése és a megvalósításukhoz kapcsolódó önreflexiók

|  |  |
| --- | --- |
| * Tudatos pedagógiai tervezőmunka és rendszerben való gondolkodás. | Kiemelkedő |
| * A tanulók adottságainak és igényeinek figyelembe vétele a tervezés során. | Megfelelő |
| * Az intézményi belső elvárások és a nevelt, oktatott egyének, csoportok fejlesztési céljainak   figyelembe vétele a pedagógiai tervezésében. | Megfelelő |
| * Tervező tevékenységében a tanulók előzetes tudásának és a szociális tanulás lehetőségeinek   figyelembe vétele; differenciált tanítási-tanulási folyamat tervezése. | Fejleszthető |

Kiemelkedő tevékenységek

* Az empatikus tanári attitűd, támogató magatartás valamint a tananyag tárgyalásának logikus, gyakorlatközpontú felépítése tanári erényei közé sorolható.

Fejleszthető tevékenységek

* A szociális nevelés illetve a kooperatív technikák lehetőségeit jobban ki lehetne használni. Új tanulásszervezési eljárások kipróbálása is további eredményeket hozhatna (például: projektmunka, tanulói portfólió készítése).

3. A tanulás támogatása

|  |  |
| --- | --- |
| * Az alkalmazott tanulásszervezési eljárások helyzethez illeszkedő, tudatos választása, alkalmazása. | Fejleszthető |
| * A tanulók motiválása, valamint érdeklődésük felkeltése és fenntartása. | Fejleszthető |
| * A tanulók gondolkodási, problémamegoldó és együttműködési képességének fejlesztése. | Megfelelő |
| * A tanulást támogató nyugodt nevelési, tanulási környezet kialakítása. | Megfelelő |
| * A hagyományos és az információ-kommunikációs technikákra épülő eszközök, digitális   tananyagok megfelelő arányú használata, célszerű és kritikus alkalmazásuk megismertetése a tanulókkal. | Kiemelkedő |

Kiemelkedő tevékenységek

* A tanárnő Intézményi szinten segíti a digitális és online eszközök használatát. Tevékenyen részt vett az intézményi Moodle felület kialakításában. A tantárgy jellegéből adódóan a tanulók jártasságot szereznek az infokommunikációs technikára épülő eszközök használatában.

Fejleszthető tevékenységek

* Az iskola profiljának, adottságainak függvényében nem egyszerű a fiatalok motiválása a közismereti tárgyak óráin. Azonban javítható a helyzet a feladatok tematikájának illetve az óra dinamikájának megválasztásával. A tanárnő maga is érzi, és fejlesztendő területnek jelöli meg a tanulásszervezési kérdésekben való jártasság elmélyítését.

4. A tanuló személyiségének fejlesztése, az egyéni bánásmód érvényesülése, a hátrányos helyzetű, sajátos nevelési igényű vagy beilleszkedési, tanulási, magatartási nehézséggel küzdő gyermek, tanuló többi gyermekkel, tanulóval együtt történő sikeres neveléséhez, oktatásához szükséges megfelelő módszertani felkészültség

|  |  |
| --- | --- |
| * A tanulók értelmi, érzelmi, szociális és erkölcsi állapotának megismerését szolgáló pedagógiai-   pszichológiai módszerek tudatos alkalmazása. | Megfelelő |
| * A tanulók komplex személyiségfejlesztését elősegítő pedagógiai helyzetek teremtése. | Megfelelő |
| * A differenciálás és az adaptív oktatás gyakorlatának tudatos alkalmazása. | Megfelelő |
| * A kiemelt figyelmet igénylő tanulók, ezen belül a sajátos nevelési igényű, a beilleszkedési, tanulási,   magatartási nehézséggel küzdő, a kiemelten tehetséges tanulók, illetve a hátrányos és halmozottan  hátrányos helyzetű tanulók fejlődésének tudatos támogatása. | Fejleszthető |

Kiemelkedő tevékenységek

* A tanulók megismerésében és gondjaik megoldásában kiemelkedő tényező a tanárnő empatikus képessége, az egymás elfogadására nevelés, az osztályfőnöki munkában a szülő - diák - tanár kapcsolatának építése, fenntartása. Értő és megértő hozzáállása az esetleges mediátori szerepekben ugyancsak értékes tulajdonság.

Fejleszthető tevékenységek

* Sajátos nevelési igényű tanulók jelenléte nem jellemző ebben az intézményben - a tehetséggondozásról azonban talán nem kellene teljesen lemondani, hiszen a sportolóknak is szükségük lehet kiemelkedő informatikai tudásra, digitális kultúrára - ha nem is a jelenben, de a sport utáni, civil életben. A pedagógus számára hasznos lehet a tehetséggondozás hazai protokolljának megismerése: 1. erősségek támogatása, gyorsítás és gazdagítás a sport esetében; 2. gyengeségek kompenzálása szaktárgyi hiányosságok esetén; 3. személyiségfejlődés támogatása elakadás esetén; 4. közösségi programokon keresztül a "lazítás" biztosítása.

5. A tanulói csoportok, közösségek alakulásának segítése, fejlesztése, esélyteremtés, fenntarthatóság szempontjainak figyelembevétele, integrációs tevékenység, osztályfőnöki tevékenység

|  |  |
| --- | --- |
| * A tanulói csoportok, közösségek sajátosságaira alapozott közösségfejlesztési módszerek, eszközök   ismerete és tudatos alkalmazása. | Fejleszthető |
| * A tanulók közötti véleménycserét, egymás elfogadását, tiszteletét, kölcsönös támogatását és az   előítéletmentességre való nevelést támogató tanítási-nevelési módszerek alkalmazása. | Kiemelkedő |
| * A közösségfejlesztésre alkalmas helyzetek, eszközök tudatos alkalmazása. | Fejleszthető |
| * Konfliktusok megelőzésére és kezelésére alkalmas stratégiák szakszerű és eredményes alkalmazása. | Megfelelő |

Kiemelkedő tevékenységek

* Személyes kapcsolattartásban állandó osztályfőnöki jelenlét, bizalomteljes légkör megteremtése és megtartása. A szülőkkel történő aktív és kölcsönös kapcsolattartás

Fejleszthető tevékenységek

* A közösségfejlesztés és a csoportokon belüli kommunikáció fejlesztésének gyakorlata több iskolán kívüli programmal erősítendő terület.

6. Pedagógiai folyamatok és a tanulók személyiségfejlődésének folyamatos értékelése, elemzése

|  |  |
| --- | --- |
| * Az intézményi pedagógiai programmal összhangban lévő, az adott nevelési helyzetnek megfelelő,   változatos ellenőrzési és értékelési módszerek alkalmazása. | Megfelelő |
| * A tanulók személyiségfejlődését elősegítő, fejlesztő szándékú ellenőrzési és értékelési módszerek alkalmazása. | Kiemelkedő |
| * A tanulók önértékelését elősegítő ellenőrzési és értékelési módszerek alkalmazása. | Megfelelő |

Kiemelkedő tevékenységek

* Pozitív megerősítés, személyre szabott visszajelzések adása és az önértékelés fontosságának felismerése pozitív tényezők.

Fejleszthető tevékenységek

* Az órai munka értékelésének rendszeresebb, módszeresebb gyakorlata talán motiváló tényező is lehetne azon kívül, hogy a tanulók tudásának objektívebb megítéléséhez is hozzájárulna. Az önértékelés gyakorlata is fejleszthető.

7. Kommunikáció és szakmai együttműködés, problémamegoldás

|  |  |
| --- | --- |
| * Szakmai szempontból igényes nyelvhasználat. | Megfelelő |
| * A pedagógustársakkal, a pedagógiai munkát segítő szakemberekkel, a szülőkkel és a tanulókkal   történő együttműködés a tanulók személyiségfejlődésének figyelembevételével. | Kiemelkedő |
| * Önreflexióra, önfejlesztésre való képesség, nyitottság a visszajelzésekre. | Megfelelő |

Kiemelkedő tevékenységek

* Az osztályfőnöki munka során megvalósuló kommunikációs helyzetek kezelése, osztályfőnökökkel való együttműködés.

Fejleszthető tevékenységek

* A tanulók iskolán kívüli tevékenységének szervezésében a közösségformálásban való aktívabb részvétel, kollégaként a tantestületben szakmai kezdeményezések, önbizalom fejlesztése.A digitális oktatás terén szerzett tudásmegosztás. Intézményi, vezetői szinten fontosnak tartják a testneveléshez, az edzőképzéshez alkalmas tananyagok fejlesztését, a az ezekhez tartozó digitális megoldások létrehozását. A tananyagok online fejlesztésének kereteinek alakítását tudná megsegíteni.

8. Elkötelezettség és szakmai felelősségvállalás a szakmai fejlődésért

|  |  |
| --- | --- |
| * Nyitottság a folyamatos szakmai fejlődésre. | Megfelelő |
| * Szakmai együttműködésre törekvés a szakmai megújulás érdekében. | Megfelelő |
| * Szakmai kooperációkban való részvétel, kezdeményező szerep vállalása. | Fejleszthető |

Kiemelkedő tevékenységek

* Nyitottság a rábízott feladatok elvégzésében,pontos, felelősségteljes munkavégzés.

Fejleszthető tevékenységek

* Önbizalom fejlesztése, kezdeményezés szakmai kérdésekben. Iskolán kívüli szakmai munka és szakmai kapcsolatok megvalósítása.

9. A környezeti nevelésben mutatott jártasság, a fenntarthatóság értékrendjének hiteles képviselete és a környezettudatossághoz kapcsolódó attitűdök formálásának módja

|  |  |
| --- | --- |
| * A fenntarthatóság értékrendjének hiteles képviselete. | Megfelelő |
| * A fenntartható fejlődésre irányuló tanulói magatartás tudatos formálása. | Fejleszthető |

Kiemelkedő tevékenységek

* Személyes példamutatás, környezet rendben tartása és energiatakarékosság területén, valamint a tantárgya keretén belül adódó lehetőségek kihasználása a fenntarthatóság témakörben.

Fejleszthető tevékenységek

* A fenntarthatóság mindennapi gyakorlatának tudatosítása.

Elvárások értékelése

1.1.1. Pedagógiai tevékenysége biztos módszertani tudást tükröz.

Megjegyzés

* A pedagógus a bemutatott dokumentumok és a megtekintett tanórák alapján biztos szakmai - módszertani tudásról tett bizonyságot. Ezt erősítette meg az intézményvezetői interjúban az intézményi delegált is. Azonban szükség van az új módszerek folyamatos figyelemmel követésére, oktatástervezési módszerek gazdagítására.

1.1.2. Ismeri az intézményében folyó pedagógiai munka tartalmi meghatározására és szervezésére vonatkozóan alkalmazott, a Kormány és az oktatásért felelős miniszter által kiadott tantervi szabályozó dokumentumokat és az intézménye pedagógiai programjának főbb tartalmait.

Megjegyzés

* A pedagógus tisztában van a megbízatásával járó tartalmi,szervezési feladatokkal, a kerettantervi előírásokkal,annál is inkább, mivel ezek alapján a helyi tanterv vonatkozó részének kidolgozásában mindkét tantárgya tekintetében maga is részt vett.

1.1.3. Ismeri és tudatosan alkalmazza a tanulócsoport sajátosságaihoz igazodó megismerési folyamatokat, nevelési, tanítási módszereket, eszközöket.

Megjegyzés

* Az iskola oktatási kínálatában szereplő élsportolói osztály sajátosságait ismeri, a nevelési folyamatokat átlátja, próbálja az érdeklődést felkelteni tantárgya iránt, módszereivel igyekszik segíteni a lemaradók, elmaradók felzárkózását.

1.2.1. Ismeri és tudatosan felhasználja szakterülete, tantárgya kapcsolatait más műveltségterületekkel, tantárgyakkal.

Megjegyzés

* A dokumentumok (tematikus és óraterv) valamint az interjú tanúsága szerint a digitális kultúra oktatása során a legtöbb műveltségterülettel létrehozható érintkezés, így az informatika tantárgyra transzverzális tudásként is tekint. Leggyakrabban a matematika, fizika, kémia, földrajz, biológia tematikája építhető be a feladatokba, de igyekszik aktuális és életszerű tematikát is kapcsolni a feladatokhoz. Például a látogatott órán a hibásan elkészített diagramokon megfigyelhető torzító üzeneteket figyelték meg és javították ki a tanulók. Tervezi, hogy valós adatokkal gyakoroltat majd, például hazai és nemzetközi sporteredmények és KSH adatsorok bevonásával.

1.2.2. Ismeri a szakterülete, tantárgya szempontjából fontos információforrásokat, azok pedagógiai felhasználásának lehetőségeit, megbízhatóságát, etikus alkalmazását.

Megjegyzés

* A pedagógus tájékozott a munkája során felhasználható tananyagok, információforrások területén. A tanmenetben megnevezte a digitális eszközöket és tananyagokat, azok online elérhetőségét (linkjeit) beillesztette.

1.2.3. Fogalomhasználata szakszerű, az adott pedagógiai helyzethez igazodó.

Megjegyzés

* Fogalomhasználata következetes, a tanulók számára érthető, követhető. Pedagógiai gyakorlatát átlagos fogalomhasználattal írja le.

2.1.1. Egységes rendszerbe illesztve tervezi az adott pedagógiai céloknak megfelelő stratégiákat, folyamatot, munkaformát, módszereket, eszközöket.

Megjegyzés

* Az óratervek logikus egységet alkotva illeszkednek a tematikus tervbe, amely a helyi tanterv alapján készült. A módszerek, munkaformák átgondoltak, relevánsak,a kitűzött célok reálisak, megvalósíthatóak a bemutatott dokumentumokban.A tanmenetben szerepelnek a fejlesztési feladatok és az értékelés szempontjai is valamint a digitális kultúránál a minimum követelmény, ahova a tovább haladáshoz el kell jutni a tanulóknak.

2.1.2. Pedagógiai fejlesztési terveiben kiemelt szerepet kap a tanulók tevékenységeinek fejlesztése.

Megjegyzés

* A tanórákon változatos, motiváló tevékenységi formákkal igyekezett átadni az új ismereteket,majd gyakoroltatni azokat. A megtekintett két tanórán a diagramok készítésének hibalehetőségeivel ismerkedtek a diákok. Ennek során használtak előzetes tudást a szövegszerkesztés területéről, majd a gyakorlatként hibás diagramokat elemeztek, javítottak.

2.2.1. Terveiben szerepet kap a tanulók motiválása motivációjuk fejlesztése.

Megjegyzés

* Az egymásra épülő feladatok megválogatása, a téma feldolgozási módja tanulók motiválását szolgálta.

2.2.2. Tervező tevékenysége során a tanulási folyamatba illeszti a foglalkozáson, a tanórán kívüli ismeret- és tapasztalatszerzési lehetőségeket.

Megjegyzés

* A tanulók iskolán kívüli elfoglaltsága leginkább a sportra korlátozódik, egyéb irányú tapasztalatokra nemigen lehet számítani. A tanórán kívüli ismeretek azon tanulók esetében építhetők be az oktatási folyamatba, akik az informatikában jártasabbak.

2.2.3. Megtervezi a tanulók és nevelt oktatott csoportok értékelésének módszereit, eszközeit.

Megjegyzés

* Az értékelés és a számonkérések megtervezése átgondolt, felelősségteljes. A látogatott órákon szóbeli dicséret tapasztaltunk, ezen kívül a tanárnő az órai munkáért kapható jó pontokkal, tantárgyi jegyekkel értékel - leginkább a pozitív megerősítés gyakorlatát követi. A tanmenetben rögzíti a minimum követelményeket, azok %-okhoz kötött értékelési elvekeit megismerteti a tanulókkal. A dolgozatok itemjeinek pontszámait javításkor szokta meghatározni, így azt a tanulók a dolgozat írásakor nem ismerik.

2.3.1. Tervei készítése során figyelembe veszi az intézménye vonatkozásában alkalmazott tantervi, tartalmi és intézményi belső elvárásokat, valamint az általa nevelt, oktatott egyének és csoportok fejlesztési célját.

Megjegyzés

* A pedagógus tisztában van az intézményi környezet elvárásaival (informatikából a helyi tanterv kidolgozásában részt vett), és igyekszik ennek megfelelően kialakítani saját elvárásait. Csoportjaihoz igazítja - rugalmasan kezeli - tanmenetét, szükség esetén változtat a tananyag elvégzésének sorrendjén, ütemén. Elmondása szerint ez az általunk látott osztály esetében is így történt. Tanítási módszerei igazodnak a a kerettanterv alapján készült helyi tanterv és a pedagógiai program elveihez, tartalmához, figyelembe veszi az egyes tanulócsoportok sajátosságait. Például nagyobb létszámú csoportokban informatika órán a hatékonyság érdekében gyakran alkalmaz kiscsoportos tevékenységet, mert így a csoportok tagjai egymást segítve oldják meg a feladatot.

2.4.1. Tervező tevékenységében épít a szociális tanulásban rejlő lehetőségekre.

Megjegyzés

* A szociális tanulás lehetősége az iskola profiljából adódóan inkább a tanítás során, órákon jelenhet meg - mivel a közösségi programok száma csekély.

2.4.2. A tanulók optimális fejlődését elősegítő, az egyéni fejlődési sajátosságokhoz igazodó, differenciált tanítási-tanulási folyamatot tervez.

Megjegyzés

* A tanárnő elmondása szerint mindig figyelembe veszi az adott csoport jellemzőit a tervezés során, pl. hogy szükség van-e még ismétlésre gyakorlásra.

2.4.3. A tanulók fejlettségére is figyelemmel bevonja őket a nevelés-oktatás és tanulás-tanítás tervezésébe.

Megjegyzés

* A tanulók lehetőséget kapnak PPT-k, kiselőadások készítésére saját érdeklődési körüknek megfelelően.

3.4.2. Nyugodt és biztonságos nevelési, tanulási környezetet teremt.

Megjegyzés

* Kiegyensúlyozott, nyugodt, megértő személyiség, az óravezetés kiszámítható,harmonikus az intézményi delegált véleménye szerint is. Következetes elvárásrendszerével, folyamatos odafigyelésével hatékonyan szoktatja fegyelemre tanítványait - ami kihat az órai légkörre. - Ha szükséges, időhosszabbítással, korrepetálással segíti a lemaradókat.Észrevétele szerint az informatika terem berendezése a csoportmunkára nem ad alkalmat, kollaborációs teret még nem használ, de tervezi használatát.

3.5.1. Ösztönzi a tanulókat a hagyományos és az info-kommunikációs eszközök célszerű, kritikus, etikus használatára a tanulási folyamatban.

Megjegyzés

* Digitális kultúra tantárgy lévén az infokommunikációs eszközök használatának kultúrája nyilvánvalóan a nevelés-oktatás része. A tanárnő második órája például az információhitelesség kérdéskörét is érinti, kitérve a személyes adatok védelmére.

3.5.2. Az önálló tanuláshoz szakszerű útmutatást és megfelelő tanulási eszközöket biztosít.

Megjegyzés

* Az órai feladatokat feltölti online térbe, hogy a hiányzók, lemaradók pótolni tudjanak.A sokat hiányzó sportoló tanulóknak egyéni tanuláshoz segédanyagokat ajánl. Elmondása szerint matematikából mivel nem elegendő a tankönyv és egy feladatgyűjtemény (a bennük szereplő feladatok nem is épülnek fokozatosan egymásra),adekvát feladatsorokat állít össze.

3.5.3. Támogatja a tanulók önálló gondolkodását, elismeri, és a tanítás-tanulási folyamat részévé teszi kezdeményezéseiket és ötleteiket.

Megjegyzés

* A pedagógus elmondása szerint diákjai kevéssé önállóak, az egyéni kezdeményezések nem jellemzőek a tanórán. Ha ilyen előfordul, jutalmazással ismeri el.

4.1.1. A nevelési- oktatási folyamatban a tanulók értelmi, érzelmi, szociális és testi sajátosságaira egyaránt kiemelt figyelmet fordít.

Megjegyzés

* Osztályfőnökként odafigyel tanítványai problémáira, igényeire, kéréseiket támogatja, közvetíti kollégái felé. Beszélgetéseket kezdeményez a tanulócsoportokkal, ha látja,hogy valami problémájuk van,megfigyelésen és alapuló probléma azonosítást végez. .

4.1.2. Tudatos értékválasztásra és saját értékrendjük kialakítására ösztönzi a tanulókat.

Megjegyzés

* Az intézményi delegált elmondása szerint osztályában, csoportjaiban egyértelmű, következetes értékrendet képvisel, ezzel biztos alapokra helyezve tanítványai neveltségi szintjét.A tanárnő elmondása szerint a sportban rejlő lehetőségek mellett a tanulási karrier fontosságát is képviseli, ezekről beszélgetéseket kezdeményez diákjaival. Az értékközvetítésben a személyes példaadást tartja a legcélravezetőbbnek.

4.1.3. Tudatosan alkalmazza a tanulók sokoldalú megismerését szolgáló pedagógiai-pszichológiai módszereket.

Megjegyzés

* A csoportok kialakításához szintfelmérőt írat, ez azonban nem mindig irányadó, a látogatott csoport pl. névsor szerinti szétválasztással jött létre. A tanulók lélektani - érzelmi szempontból történő megismeréséhez az órán kívüli programok nyújtanának további lehetőséget.

4.2.1. Tudatosan teremt olyan pedagógiai helyzeteket, amelyek segítik a tanulók komplex személyiségfejlődését.

Megjegyzés

* Leginkább osztályfőnökként van a személyiségfejlődés támogatásra módja, ám nehézséget okoz a sporttal kapcsolatos kihívások ellensúlyozása. Szükség esetén korrepetálással, on-line feladatokkal, az órai munka követhetővé tételével segíti tanítványait.

4.2.2. Tiszteletben tartja a tanulók személyiségét, tudatosan keresi a bennük rejlő értékeket, a tanulókhoz felelősen és elfogadóan viszonyul.

Megjegyzés

* A tanulókkal való kommunikációja a kölcsönös tiszteleten elfogadáson alapul. A pedagógus erősségként jelöli meg önértékelésében empatikus képességét, amelyet az intézményi delegált is megerősít. Igyekszik segíteni az osztálytársak közötti konfliktusmentes és elfogadó kommunikációt.

4.2.3. Megismerteti a tanulókkal az érintett korosztályra a tantervi, tartalmi szabályozókban meghatározott egyetemes emberi és nemzeti értékeket és azok tiszteletére neveli őket.

Megjegyzés

* Osztályfőnökként és esetenként szaktanárként is igyekszik az emberi és kulturális értékek közvetítésére. (Család, barátság, helytállás stb.) A személyes példa erejében hisz. Igen fontosnak tartja a hagyományápolást.A sportból adódó fair play szellemiségére tud támaszkodni, fontosnak tartja a nemzeti értékeket közvetítő ünnepségek rendezését.

4.3.1. Az együttnevelés keretei között is módot talál a tanulók esetében az egyéni fejlődés lehetőségeinek megteremtésére.

Megjegyzés

* Törekszik a szintrehozás és az egyéni tanulási utak sikeres, zökkenőmentes megvalósítására - ez azonban bevallása szerint nem egyszerű feladat. Az értékelés során is alkalmazza a differenciálás elvét.

4.4.1. Felismeri a tanulók személyiségfejlődési - az esetlegesen jelentkező - tanulási nehézségeit, és képes számukra hatékony segítséget nyújtani, vagy szükség esetén más szakembertől segítséget kérni.

Megjegyzés

* A tanulási nehézségek legyőzését korrepetálással tanulócsoportok szervezésével, egyéni feladatok kiadásával igyekszik megvalósítani. Két diákjának mentortanára is

4.4.2. Felismeri a tanulókban a tehetség ígéretét, és tudatosan segíti annak kibontakoztatását.

Megjegyzés

* A pedagógus elmondása és az önértékelésben rögzítettek szerint inkább korábbi munkahelyén szerzett tapasztalatot a tehetséggondozásban(pl. versenyek szervezése, tematikus napok, előadások). Jelenlegi tanítványai az intézmény jellegéből adódóan a sportban kiemelkedőek, kevesebb tere van a tehetséggondozásnak, így inkább szaktárgya területén a tehetségígéretek azonosítására törekszik .

5.1.1. A pedagógus az általa vezetett, fejlesztett tanuló- és tanulócsoportok fejlesztését a közösségfejlesztés folyamatának ismeretére, és a csoportok tagjainak egyéni és csoportos szükségleteire, sajátosságaira alapozza.

Megjegyzés

* A csoportok fejlesztésének feladatával leginkább osztályfőnökként találkozik. A tevékenységformákat tekintve lehetőségei -elmondása szerint- igen behatároltak, a közösségfejlesztés lehetőségét az iskolai időre korlátozza. Kirándulást vagy szabadidős programot ezért nem tud szervezni.

5.2.1. Ösztönzi a tanulók közötti véleménycserét, fejleszti kommunikációs képességüket, fejleszti a tanulókban az érvelési kultúrát.

Megjegyzés

* Főként a tanórákon nyílik lehetősége a tanulói kommunikáció fejlesztésére. Mivel azonban az informatika óra meglehetősen individuális jellegű tevékenységre épül, túl nagy teret nem kaphat ez a dimenzió. Törekszik az empatikus tanári attitűd, elfogadó magatartás kialakítására az osztályközösségen belül.

5.2.2. Pedagógiai feladatai során figyelembe veszi és értékként közvetíti a tanulók és tanulóközösségek eltérő kulturális, társadalmi háttérből adódó sajátosságait.

Megjegyzés

* Osztályfőnöki órákon, beszélgetések keretében igyekszik ráirányítani a figyelmet a szociális problémákra, az eltérő életutakból adódó különbségek elfogadására.

5.2.3. A tanulókat egymás elfogadására, tiszteletére, kölcsönös támogatására, előítélet mentességre neveli.

Megjegyzés

* Tanárként, emberként fontos feladatnak tartja a kölcsönös tiszteleten alapuló kapcsolat kialakítását és fenntartását a tanórákon. A konfliktusok kezelését az okok feltárására igyekszik alapozni.

5.2.4. Pedagógiai tevékenységében a nevelt, oktatott tanulók életkorából következő fejlődés-lélektani jellemzőik ismerete tükröződik.

Megjegyzés

* Osztályfőnökként általános pedagógiai - pszichológiai ismereteinek birtokában kezeli a tanulók problémáit - az interjú során hozott példái alapján megmutatkozik, hogy érti a rábízott korosztályra jellemző lelki folyamatokat, problémákat.

5.3.1. Megteremti az általa irányított nevelési, oktatási folyamat során az együttműködési képességek fejlődéséhez szükséges feltételeket.

Megjegyzés

* Az órákon korlátozottan, de jelen van a kooperatív technikák közül a csoportmunka illetve esetenként a szociális nevelésre törekvés.

5.4.1. Szakszerűen és eredményesen alkalmazza a konfliktusok megelőzésének és kezelésének módszereit.

Megjegyzés

* Elmondása szerint ritkán adódnak konfliktusok, ezek feloldására a beszélgetést, mediációt tartja célravezetőnek, illetve a szabályok, elvárások tisztázására épülő megelőzést.

5.4.2. A tanulók nevelése, oktatása során a közösség iránti szerepvállalást erősítő helyzeteket teremt.

Megjegyzés

* A tanulói közösségek fejlesztése szempontjából nem sok lehetősége adódik, mivel a tanórán kívüli programok szervezése kevéssé jellemző. Ugyanakkor az élsportolók számára a közösségfejlesztés egyéb lehetőségei adottak a tanórák után.

6.1.1. A tantervi tartalmakat a tanulók egyéni pedagógiai - pszichológiai szükségleteihez is igazodva eredményesen és adaptív módon alkalmazza.

Megjegyzés

* Figyelembe veszi, hogy diákjai egyéni időbeosztás és életvezetés szerint élő sportolók, akiknek kihívás a közismereti tárgyak követelményeinek teljesítése. A követelményeket és számonkérési formákat igyekszik adaptálni a tanítványok szükségleteihez.

6.1.2. Változatos pedagógiai értékelési módszereket alkalmaz, a nevelési-oktatási folyamatban célzottan alkalmazza a diagnosztikus, a fejlesztő és összegző értékelési formákat.

Megjegyzés

* Az osztályozóvizsgákat igyekszik online-számonkéréssel kiváltani.Bejövő mérést alkalmaz, az összegző méréseket ütemezi. Amennyiben egy mérés tanulási kudarcot mutat, lehetőséget ad a korrigálásra.

6.1.3. Az adott nevelési helyzetnek megfelelő ellenőrzési, értékelési módszereket használ.

Megjegyzés

* A számonkérések módja igazodik a haladás üteméhez - ez időnként a tanmenettől való eltérést és újratervezést eredményez. Törekszik követhető elvárásrendszert alkalmazni.

6.1.4. Pedagógiai céljainak megfelelő ellenőrzési, értékelési eszközöket választ vagy készít.

Megjegyzés

* Értékelési eszközeit több forrásból választja - illetve maga készíti - ezek mindig a csoport szintjéhez igazodnak.

6.1.5. A tanulóknak személyre szabott értékelést ad.

Megjegyzés

* A tanárnő igen fontosnak tartja a tanítási - tanulási folyamatban az eredmények illetve az odavezető út tudatosítását - ez személyre szabott értékeléssel valósítható meg. Leghatékonyabbnak a dicséretet tartja.

6.1.6. Az intézményi pedagógiai programmal összhangban alkalmazott pedagógiai ellenőrzési és értékelési rendszert és módszereket, azok szempontjait az általa megkezdett nevelési-oktatási folyamat elején megismerteti a tanulókkal, a szülőkkel.

Megjegyzés

* A pedagógus egyértelművé teszi tanítványai és szüleik számára év elején illetve szükség esetén év közben is a követelményeit, tanmenetében is külön rögzíti a minimum szintet.

6.2.1. A tanulói tevékenység rendszeres ellenőrzésének eredményeit szakszerűen elemzi, értékelésüket rendszeresen felhasználja fejlesztési céljainak feladatainak kijelölésében.

Megjegyzés

* Az értékelés és a pedagógus elvárásrendszere szorosan egymásra épül - a továbblépés a tapasztalatok elemzését követően lehetséges csak.A Kréta naplóban rögzített érdemjegyek rendszeres ellenőrzést mutatnak. Osztályfőnökként és szaktanárként a tanulási eredmények alakulását követi.

6.2.2. Az értékelési módszerek alkalmazása során figyelembe veszi azok várható hatását a tanulók személyiségének fejlődésére.

Megjegyzés

* A tanárnő a pozitív megerősítésben hisz, erre építi értékelési gyakorlatát.Már a feladatok kiválasztásánál ügyel arra, hogy legyen olyanok is, amelyet órán jutalmazni tud, ezzel nagyon motiválhatók a tanulók. Alkalmat ad a diákoknak a javításra.

6.2.3. A tanulók számára adott visszajelzései rendszeresek, egyértelműek, tárgyilagosak.

Megjegyzés

* A tanórákon vagy számonkérések alkalmával - a tantárgy jellegéből fakadóan is - egyértelmű visszajelzést kapnak a tanulók.Törekszik az objektivitásra, de a személyre szabott értékelésben a tanuló egyéb terheit figyelembe veszi. Az önmagához mutatott tanulói fejlődést értékeli.

6.3.1. Elősegíti a tanulók önértékelési képességének kialakulását, fejlődését.

Megjegyzés

* Fontosnak tartja a tanárnő az önértékelés fejlesztését, ezért az értékelésbe a tanulókat is bevonja.Csoportmunkában lát lehetőséget az ön- és egymás értékelésének alakítására, noha kevés csoportmunkát tud megvalósítani.

7.1.1. Tevékenysége során az intézményi pedagógiai programhoz igazodóan és a pedagógiai céljainak megfelelően érthetően és hitelesen kommunikál.

Megjegyzés

* Tanítványaival, a szülőkkel és kollégáival céljai elérése érdekében hatékonyan kommunikál. Osztályfőnöki munkájának erőssége az érintettek pontos tájékoztatása, a szükséges információk biztosítása a szervezési feladatokban.

7.2.1. A tanulók nevelése-oktatása érdekében kezdeményezően együttműködik a pedagógustársaival, a pedagógiai munkát segítő szakemberekkel és a szülőkkel.

Megjegyzés

* A digitális kultúra terén intézményi tudásmegosztást támogatna az intézmény vezetése. Az év eleji belső továbbképzést a pedagógus is nagyon indokoltnak tartaná a Moodle felület használatával kapcsolatban, vállalkozna erre szívesen.Osztályfőnökökkel problémamegoldó, együtt gondolkodó munkában vesz részt.

7.2.2. A tanulókkal történő együttműködés elveit és formáit az alkalmazott pedagógiai program és az intézményi dokumentumok keretei között a tanulók személyiségfejlődését figyelembe véve alakítja ki és valósítja meg.

Megjegyzés

* A pedagógiai program szabályrendszerét tiszteletben tartja, annak célkitűzései leginkább a tanórákon valósulnak meg. A tanórán kívüli szabadidős foglalkozások szervezése erősítendő terület - figyelembe véve, hogy a leterhelt sportoló fiatalok számára valóban nem egyszerű vonzó programok szervezése.

7.3.1. Igényli a pedagógiai munkájával kapcsolatos rendszeres visszajelzéseket, nyitott azok befogadására.

Megjegyzés

* A pedagógus önbizalma erősítendő - ez intézményi feladat - munkájáról,feladatai tudatosításáról ugyanakkor elég reális képe van - a tanácsokat, visszajelzéseket várja, szívesen fogadja. A tanfelügyelet során elhangzott észrevételekre nyitott volt.

7.3.2. Szakmai megbeszéléseken kifejti, képviseli az álláspontját, képes másokat meggyőzni, és ő maga is meggyőzhető.

Megjegyzés

* Visszahúzódó személyiség, ám ha véleményét kérik, azt őszintés,átgondoltan,szakszerűen képes megfogalmazni.Az osztályfőnöki munkaközösség aktív tagja.

8.1.1. Tisztában van személyiségének sajátosságaival, és alkalmazkodik a szerepvállalásokhoz.

Megjegyzés

* Önreflexiói adekvátak, személyiségének alapvonása a kötelességtudat, felelősségteljes munkavégzés. Ismeri erősségét: adminisztrációs fegyelem, szülőkkel való kapcsolattartás, jegyzői munka

8.1.2. Pedagógiai munkáját reflektivitás jellemzi.

Megjegyzés

* Önértékelésében, a személyes interjúban és a megtekintett órák dokumentumaiban is jól követhető a megfelelő önreflektivitás.Az óra elemzése során reflektált az órán történtekre, tud azonosítani fejleszthető területeket.

8.2.1. A pedagógiai feladatok megoldásában együttműködik pedagógustársaival, munkaközösségeivel, a nevelő-oktató munkát segítő munkatársaival, a tanuló fejlődését támogató más szakemberekkel.

Megjegyzés

* A szükséges mértékben, a lehetőségek függvényében mindenkivel együttműködik pl. ünnepség szervezése, sportnap,iskolanap. Iskolán kívüli együttműködés nem jellemző.

8.2.2. Fontos számára tudásának folyamatos megújítása, a megszerzett tudását a pedagógiai gyakorlatában eredményesen alkalmazza.

Megjegyzés

* Elvégezte a „Megújuló módszerek a pedagógiában” továbbképzést, ahol új tanulásszervezési technikákat ismert meg, de ezek alkalmazásában lenne mit fejlődnie az önértékelése szerint. Ezen kívül tervezi továbbképzések végzését elsősorban a programozás területén.

8.3.1. Részt vesz szakmai kooperációkban, problémafelvetéseivel, javaslataival kezdeményező szerepet vállal.

Megjegyzés

* Úgy véli a tanárnő, hogy az iskolai rendezvények (gólyaavató, sportnap, iskolanap, kirándulások) lehetőséget teremtenek a tanulók személyiségfejlődésére és a közösségfejlesztésre is. Ezen tevékenységek megvalósításában, ha kell, felelősséggel részt vesz, kevésbé kezdeményező.Inkább segítő és támogató. Kezdeményezője volt az ECDL felkészítés és vizsgarendszer működtetésének, ennek folytatását az iskola vezetősége támogatja.

9.1.1. Segíti a tanulókat, hogy megértsék a nem fenntartható és fenntartható fejlődés különbségeit.

Megjegyzés

* Osztályfőnöki órákon (tanterem tisztaságának megőrzése, megfelelő életvitel, klímatudatosság) ,beszélgetések során kerül szóba a téma.

9.1.2. Kihasználja saját szakterületén, illetve intézményében a fenntarthatóságra nevelés pedagógiai lehetőségeit.

Megjegyzés

* Informatikai feladatok témaválasztásában használja ki a lehetőséget a fenntarthatóság kérdéseinek felvetésére, illetve szaktárgya alkalmat ad a papírfelhasználás mérséklésének tudatosítására is.

9.1.3. Lehetővé teszi a tanulók számára, hogy saját cselekedeteikkel, viselkedésükkel hozzájáruljanak a fenntarthatósághoz, tudatosítva bennük, hogy a jövő rajtuk is múlik.

Megjegyzés

* Alkalmanként és nem programszerűen valósul meg a mindennapi nevelőmunkában -elsősorban a személyes példaadáson illetve aktuális témaként informatikai feladatokba illesztve.

9.1.4. Segíti tanulóit, hogy a múlt és a jelen tükrében kreatívan gondolkodjanak a lehetséges jövőről.

Megjegyzés

* Osztályfőnökként feladatának tartja, hogy a tanulók hosszú távra is tervezzenek, ne csak a közeli sporteredmények motiválják őket. Az élsportban jelentkező fenntarthatósági szempontokat képvisel rávezetve tanítványait arra, hogy ne csak az edzések,versenyek töltsék ki az életüket, mert ennek az időszaknak egyszer vége szakad.